หม่อง ทองดี คว้าแชมป์ เป็นตัวแทนไทยแข่งเครื่องบินกระดาษที่ญี่ปุ่น
วันนี้ (26 ส.ค. 61) ผู้สื่อข่าวรายงานว่า นายหม่อง ทองดี ได้รับรางวัลชนะเลิศการแข่งขันเครื่องบินกระดาษพับ ประเภทบุคคลทั่วไป ชิงแชมป์ประเทศไทย ที่สนามแข่งเมืองทองธานี โดยทำคะแนน 12.55 วินาที พร้อมเป็นตัวแทนประเทศไทย เดินทางไปแข่งขันที่ประเทศญี่ปุ่นที่ผ่านมาโจทย์ใหญ่คือ หม่อง และผู้เข้าแข่งขันทุกคน ต้องพับเครื่องบินตามแบบที่กำหนด โดยสมาคมเครื่องบินกระดาษพับประเทศไทยนำมาจากประเทศญี่ปุ่น เพื่อทดสอบความสามารถในการคิดและแก้ปัญหาเฉพาะหน้า เนื่องจากผู้เข้าแข่งขันจะไม่รู้แบบมาก่อนล่วงหน้า ทั้งจากหนังสือ หรืออินเทอร์เน็ตสำหรับแบบที่ใช้ในรอบชิงชนะเลิศ มีความพิเศษที่กระโดงหางที่ใช้ในการบังคับทิศทาง ผู้เข้าแข่งขันจะต้องใช้ไหวพริบในการปรับแต่งเพื่อให้เครื่องบินสามารถร่อนได้นาน และคุมทิศทางได้ดีที่สุดโดยการแข่งขัน 2 รอบ หม่องทำเวลารอบบังคับ 7.93 วินาที รอบอิสระ 17.17 วินาที ได้รับรางวัลชนะเลิศประเภทบุคคลทั่วไป คะแนนเฉลี่ย 12.55 วินาทีขณะที่หม่อง บอกว่า ปีนี้เป็นการแข่งขันอีกครั้งในรอบ 10 ปี ตอนแรกไม่ได้หวังรางวัล แต่สามารถคว้าแชมป์และเป็นตัวแทนประเทศไทย ไปแข่งขันที่ประเทศญี่ปุ่น ในปี 2562 คาดว่าจะทันได้รับสัญชาติไทย พร้อมขอบคุณคนไทยทุกคนที่คอยเชียร์และส่งกำลังใจ ยืนยันจะทำผลงานให้ดีที่สุด
หม่อง ทองดี คว้าแชมป์เครื่องบินกระดาษพับประเภทบุคคล คะแนนเฉลี่ย 12.55 วินาที เป็นตัวแทนประเทศไทยไปแข่งขันที่ประเทศญี่ปุ่น
หม่องทองดี,หม่อง,เครื่องบินกระดาษพับ,เครื่องบินกระดาษ,ญี่ปุ่น